Пунктуация на обособените части в простото изречение

Обособените части при писане се отделят от останалите части на изречението с препинателни знаци – най-често запетаи, но може и с тирета или скоби.

Когато обособената част разкъсва изречението, тя може да се отдели пунктуационно по 3 начина:

* С две запетаи;
* С две тирета;
* Първо с тире, а после със запетая, но не може със запетая и тире.

Когато непосредствено преди обособената част има едносричен съюз (и, а, но и др.), между този съюз и обособената част не се пише запетая.

Пр. Той се разсърди и мърморейки, излезе.

Ако обособената част е в началото на изречението, препинателният знак е след нея.

Ако обособената част е в края на изречението – препинателният знак е преди нея.

Ако обособената част разкъсва изречението – тя се огражда от двете страни с препинателен знак дори когато след нея има еднократно употребен съюз – и, или, да.

Пр. Засмя се, отмятайки коса, и излезе.